**Referat fra styremøte 7.10.2015**

**Til stede:** Odd Steinar Nilsen, Anna Hoel, Veslemøy Hovden, Hilde Fugleseth og Randi Håvik.

Marcel Even Kvam og Jenny Osorio Florio hadde meldt forfall.

1. Innkalling av styremøte:

Godkjent med merknad om at flere i styret ikke hadde mottatt skriftlig innkalling. Leder vil sjekke opp de aktuelle mailadressene.

1. Referat fra sist styremøte den 28.4.2015 godkjent.
2. VHK har i dag ca 76.000 kr på konto.
3. Oppsummering av utstilling 2015:

Leder oppsummerte med at gjennomføring av utstillingen hadde gått bra på tross av få hjelpere. Klubben sitter igjen med 16.000 kr i pluss.

1. Oppsummering av blodsporkurs og prøve 2015:

 Anna konkluderer med at både kurs og prøve var vellykket. Kurset ble holdt på Ørskogfjellet, og det var 6 ekvipasjer påmeldte. Prøven var holdt i Skorgedalen med 12 ekvipasjer. Det er mye arbeid og en må prøve å få med flere til å dra lasset. Det vil bli søkt om ny prøve for 2016. Anna foreslår at VHK arrangerer blodsporprøven, hun vil finne en dato for prøven..

1. Utstilling/agility/lydighet 2016:

Leder informerer kort om det som er klart per i dag. Det vil bli avholdt agility og lydighet på begge utstillingsdagene. Alle dommere og skrivere er allerede klare for 2016. Mer informasjon vil komme når ting er på plass-

1. Medlemsmøte:

Har blitt utsatt pga ulike forhold. Styret foreslår medlemsmøte fredag 16.10.2015 kl 19:00 på Furland IL sitt hus. Agenda for møtet er spørsmål/informasjon om samarbeid med Sunnmøre hundeklubb under dobbelutstilling i 2016. Leder opplyser om at det har kommet naboklage på støy på dagtid/kveld og helg ved bruk av plassen. Dette vil bli tatt opp som sak på medlemsmøtet.

I skrivende stund ble medlemsmøtet utsatt til tirsdag den 27.oktober kl 18:00 da det flere medlemmer blir bortreist til NKK sin utstilling på Hamar.

1. Aktiviteter for høsten 2016:

Hilde og Veslemøy forteller at det har kommet mange på trening, både gamle og nye medlemmer. De er begge kjempe fornøyd med åpen dag arrangementet den 21. september-. Det skal holdes et tre dagers kurs i agility siste helgen i oktober. Er det fint vær blir plassen på Furland brukt. Ved stygt vær blir det i Wenaas Stall i Tresfjord. Per i dag er det 3 ekvipasjer påmeldt. Påmelding og betalingsfrist blir satt til 28. oktober.

Leder skal finne en aktuell dato for kurs i Rally lydighet. Irene Rogstad Heggen har tatt på seg og holde kurset.

 Kurs i lydighet holder Marcel på å jobbe med.

Hilde og Veslemøy opplyser om at VHK får leie Wenaas Stall i januar, februar og mars for samme pris som i fjor, 300 kr per time. Dette er et tilbud for alle medlemmer i klubben.

1. Dugnad:

I vår/sommer ble hele plassen raket og ordnet. Dette ble gjort av flere over flere dager.

Leder tok ansvar for fjerning av avfall på plassen.

Jenny og Randi ryddet og vasket klubbhuset innvendig.

Leder og Randi informerer om at VHK har fått en del bordkledning fra Kråkvika Borettslag, som holder på med restaurering. Planen er å bruke bordkledningen til raft på klubbhuset og til levegg. Styrer ønsker mer bordkledning om mulig. Randi kontakter byggherre om dette. Leder skal prøve å få med seg snekkerkyndige folk til å ha på bordkledning.

1. Diverse:

Eiere av chihuahua har spurt om de kan få leie plassen til å trene på. Styret foreslår at de kan melde seg inn i klubben og arrangere trening/treff for små hunderaser.

I dag er det 131 betalende medlemmer i VHK.

Det ble ingen fotokonkurranse i sommer. Styret er enig om at en arrangerer dette nå. Konkurransen blir via klubbens facebookside og vinneren blir kåret rundt juletider ved flest antall «liker»

Randi etterlyser planen for fjerning av haugen på plassen. Er en fordel om dette blir tatt før vinteren kommer. Leder tar på nytt kontakt med Kristian Hanssen som muntlig har tatt på seg jobben.

Hilde har skrevet en søknad til styret vedr. støtte til kurs for seg og Veslemøy. Siden søkerene er inhabil i saken sender leder saken på mail til styret for avstemning.

Vestnes 13.10.2015

Ref. Randi Håvik